আজি ৰা্জ্যত অনুষ্ঠিত হ'ব অসমৰ তৃতীয় তথা অন্তিম পৰ্য্যায়ৰ নিৰ্বাচনৰ ভোটগ্ৰহণ। অসমৰ চাৰিটা লোকসভা সমষ্টিৰ বাবে ৰাতিপুৱা ৭ বজাৰ পৰা আবেলি ৫ বজালৈ ভোটগ্ৰহণ অনুষ্ঠিত হ'ব। আজি ভোটগ্ৰহণ হ'বলগীয়া সমষ্টি কেইটা হ'ল ক্ৰমে ধুবুৰী, কোকৰাঝাৰ, বৰপেটা আৰু গুৱাহাটী লোকসভা সমষ্টি।
অসমৰ চাৰিটা সমষ্টিত মুঠ ৭৪,৭৭,০৬২ জন ভোটাৰে ৫৪ জন প্ৰাৰ্থীৰ ভাগ্য নিৰ্ণয় কৰিব। ৭৪,৭৭,০৬২ গৰাকী ভোটাৰৰ ভিতৰত ৩৮,১৫,৩৩৫ জন পুৰুষ ভোটাৰ আৰু ৩৬,৬১৫৭০ গৰাকী মহিলা ভোটাৰ। মুঠ ৯৫৭৭ টা ভোটগ্ৰহণ কেন্দ্ৰত ভোটগ্ৰহণ অনুষ্ঠিত হ'ব। সোমবাৰেই নিৰ্বাচনী বিষয়া সকল ভোটগ্ৰহণ কেন্দ্ৰ সমূহত উপস্থিত হৈছে।
উল্লেখযো্গ্য যে, ২০১৯ লোকসভা নিৰ্বাচনত গুৱাহাটী লোকসভা সমষ্টিত ১৭ গৰাকী প্ৰাৰ্থী, ধুবুৰীত ১৫ গৰাকী প্ৰাৰ্থী, বৰপেটাত ১৩ গৰাকী আৰু কোকৰাঝাৰ সমষ্টিত ৯ গৰাকী প্ৰাৰ্থীয়ে প্ৰতিদ্বন্দ্বিতা আগবঢ়াইছে।
তৃতীয় পৰ্য্যায়ত প্ৰতিদ্বন্দ্বিতা আগবঢ়োৱা হাইপ্ৰফাইল প্ৰাৰ্থীসকল হ'ল ক্ৰমে বদৰুদ্দিন আজমল, কুমাৰ দীপক দাস, হীৰা শৰণীয়া, প্ৰমিলা ৰাণী ব্ৰহ্ম, আব্দুল খালেক, কুইন ওজা, ববিতা শৰ্মা ইত্যাদি।
দলৰ মুৰব্বী আবু আল-হাছানৰ মৃত্যুৰ ঘোষণা ইছলামিক ষ্টেটৰ; কোন হ'ল নতুন নেতা?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
